கேள்வி: சந்திரிகா தாண்டன் என்பது என்ன?
பதில்: சந்திரிகா டாண்டன் (Chandrika Tandon) இவர் ஒரு இந்திய அமெரிக்கர் தொழிலதிபரும் மற்றும் கிராமி விருது பரிந்துரைக்கப்பட்ட கலைஞரும் ஆவார். இவர், தாண்டன் கேபிடல் அசோசியேட்ஸ் என்ற வணிக ஆலோசனை நிறுவனம் மற்றும் லிங்கன் நிகழ்த்து கலை மையம் போன்றவற்றின் இயக்குநர் குழுவிலும் மற்றும் பெர்க்லீ இசைக் கல்லூரியின் ஆலோசனைக் குழுவின் உறுப்பினராகவும் உள்ளார். தாண்டன் நியூயார்க் பல்கலைக்கழகத்தின் அறங்காவலர் குழுவின் துணைத் தலைவராகவும், இப்பல்கலைகழக முதல்வரின் உலகளாவிய அமைப்பின் தலைவராகவும், தாண்டன் பொறியியல் பள்ளிக் குழுவின் தலைவராகவும் உள்ளார். இவர் பெயரிடும் உரிமையை 2014இல் $ 100 மில்லியனுக்கு கொண்டு வந்தார். இவர் நியூயார்க் பல்கலைக்கழகத்தின் ஸ்டெர்ன் வணிகப்பள்ளி மேல்ய்ம் இவர் நியூயார்க் பல்கலைக்கழகத்தின் லாங்கோன் சுகாதார மையத்தின் அமைப்புகளிலும் பணியாற்றுகிறார். தாண்டன் ஆல்பர்ட் கல்லடின் பதக்கம், வால்டர் நிக்கோல்ஸ் பதக்கம், மற்றும் பாலிடெக்னிக் பதக்கம் ஆகியவற்றைப் பெற்றுள்ளார். இவர் நான்கு இசைத் தொகுப்புகளை வெளியிட்டுள்ளா. "சோல் கால்" என்ற இசைத் தொகுப்பிற்கு கிராமி விருதுக்கான பரிந்துரையைப் பெற்றார். 2018 இல் , இவர் உலக இந்து காங்கிரசின் பேச்சாளராக இருந்தார்.
கேள்வி: சந்திரிகா தாண்டன் - ஆரம்ப கால வாழ்க்கை என்பது என்ன?
பதில்: சந்திரிக்கா தமிழ்நாட்டின் சென்னை ஒரு தமிழ் குடும்பத்தில் பிறந்தார். இவர் தனது சகோதரி இந்திரா நூயி சேர்ந்து தியாகராய நகர் உள்ள புனித தேவதை ஆங்கிலோ இந்தியன் உயர்நிலைப்பள்ளி பள்ளிப்படிப்பை முடித்தார் . பின்னர் சென்னை கிறித்துவக் கல்லூரி மற்றும் இந்திய மேலாண்மை கழகம் அகமதாபாத் இந்திய மேலாண்மை கழகம் அகமதாபாத் ஆகியவற்றிலிருந்து வணிகப் பட்டங்களைப் பெற்றார்.
கேள்வி: சந்திரிகா தாண்டன் - வணிக வாழ்க்கை பற்றி நீங்கள் என்ன அறிந்துள்ளீர்கள்?
பதில்: தாண்டன், ஒரு அமெரிக்க மேலாண்மை ஆலோசனை நிறுவனமான மெக்கின்ஸி &amp; கம்பெனியில் பங்குதாரராக தேர்ந்தெடுக்கப்பட்ட முதல் இந்திய-அமெரிக்க பெண்ணாவார் ஆவார். இவர் 1992இல் தாண்டன் கேபிடல் அசோசியேட்ஸ் என்ற வணிக நிறுவனத்தை நிறுவினார். மேலும், சேஸ் மன்ஹாட்டன் கார்ப்பரேஷன், அமெரிக்கா, யூனிபான்கோ (பிரேசில்), சன்கார்ப்-மெட்வே லிமிடெட் (ஆஸ்திரேலியா), கடற்படை நிதிக் குழு, அமெரிக்க வங்கி, ரபோபங்க் மற்றும் ஏபிஎன் அம்ரோ உள்ளிட்ட பல நிறுவன வாடிக்கையாளர்களுக்கு ஆலோசனை வழங்கியுள்ளார்.
கேள்வி: சந்திரிகா தாண்டன் - உதவி பற்றி தகவல் சொல்.
பதில்: நியூயார்க் பல்கலைக்கழகத்தின் தாண்டன் பொறியியல் பள்ளிக்கு அமெரிக்க டாலரில் 100 மில்லியன் உதவித்தொகை வழங்கினார். இதௌ இந்திய அமெரிக்கரின் மிகப்பெரிய நன்கொடையாகும். அமெரிக்க இந்தியா அறக்கட்டளையின் &nbsp; &ndash; அறங்காவலராகவும் பணியாற்றியுள்ளார். (2005 &ndash; 2011)
கேள்வி: சந்திரிகா தாண்டன் - கல்வி மற்றும் நிர்வாகம் பற்றி விளக்கவும்.
பதில்: அமெரிக்காவின் நியூயார்க் பல்கலைக்கழகத்தில் துணைத் தலைவர் மற்றும் அறங்காவலர் குழுவில் பணியாற்றினார். நியூயார்க் பல்கலைக்கழகத்தில் முதல்வரின் உலகளாவிய அமைப்பின் தலைவராகப் பணியாற்றினார். நியூயார்க் பல்கலைக்கழகத்தின் ஸ்டெர்ன் வணிக்கப்பள்ளியின் உறுப்பினராகவும், அதன் மேற்பார்வையாளர் குழுவிலும் செர்ந்து பணியாற்றி வருகிறார். அமெரிக்காவின் நியூ ஹேவன், சி.டி யில் அமைந்துள்ள, யேல் பல்கலைக்கழகத்தின் உறுப்பினராகவும், சர்வதேச நடவடிக்கைகள் குறித்த முதல்வரின் அமைப்பிலும் உள்ளார். அமெரிக்காவின் பாஸ்டன், பெர்க்லீ இசைக் கல்லூரியின் உறுப்பினர் மற்றும் முதல்வரின் ஆலோசனைக் குழுவிலும் இருக்கிறார். உலகெங்கிலும் உள்ள தற்கால மேற்கத்திய இசை பயிற்சிக்கான தாண்டன் குளோபல் பள்ளிகளுக்கு நிறுவனராகவும் தாண்டன் இருக்கிறார். இந்தியாவின் தமிழ்நாட்டிலிலுள்ள சென்னையில் சென்னை கிறித்துவக் கல்லூரி, உலகத்தரம் வாய்ந்த வணிகத் திட்டத்தின் நிறுவனராகவும் மற்றும் பங்களிப்பாளராகவும் இருக்கிறார்.